Javni razpis za podelitev pooblastila organizacijam za izvajanje organizacijskih, strokovnih in tehničnih opravil za komisijo za opravljanje preizkusa znanja za pridobitev strokovne usposobljenosti upravljavca prevoza v cestnem prometu

Dodatna pojasnila

1.

b) zavarovanje za dobro izvedbo obveznosti iz pooblastila (priloga 2.5)

V roku 10 delovnih dni po prejemu pooblastila mora vlagatelj naročniku dostaviti bančno garancijo ali kavcijsko zavarovanje za dobro izvedbo obveznosti iz pooblastila v višini 40.000,00 EUR.

Veljavnost zavarovanja mora biti vsaj 1 (eno) leto daljša od končnega datuma veljavnosti

pooblastila.

**V tem primeru je potrebno skleniti zavarovanje za 11 let od datuma izdaje pooblastila.  Večina bank ponuja dolgoročna zavarovanja do 10 let. Ali se lahko pridobi zavarovanje za 10 let in priloži še namera za nadaljevanje zavarovanja ali se dejansko velja samo garancija za 11 let?**

Izvajalec lahko, namesto zavarovanja za dobro izvedbo pogodbenih obveznosti za celotno zahtevano obdobje, naročniku dostavi bančno garancijo ali kavcijsko zavarovanje za dobro izvedbo pogodbenih obveznosti:

* za prvih šestdeset mesecev v višini 9% pogodbene vrednosti z DDV, z veljavnostjo šestdeset mesecev,
* za naslednje obdobje šestintrideset mesecev v višini 5% pogodbene vrednosti z DDV z veljavnostjo šestintrideset mesecev in
* za naslednje obdobje šestintrideset mesecev v višini 4% pogodbene vrednosti z DDV, kar pomeni, da bo zavarovanje vsaj 1 (eno) leto daljše od končnega roka izvedbe del predmetne pogodbe.

Zavarovanje iz druge in tretje alineje tretjega odstavka je izvajalec dolžan predložiti najmanj 20 dni pred iztekom veljavnosti predhodno veljavnega zavarovanja za dobro izvedbo pogodbenih obveznosti iz krovne pogodbe, sicer lahko naročnik odstopi od krovne pogodbe in unovči veljavno predhodno zavarovanje za dobro izvedbo pogodbenih obveznosti.

2.

Pri pregledovanju javnega razpisa imamo vprašanje glede točke 7. PONUDBENA CENA. In sicer pod dotično točko piše informativna cena člana komisije. Zanima nas ali je to dejansko informativna cena za enega člana komisije, ali pa je mišljeno za celotno komisijo?

Poudarjamo, da gre za navedbo informativne cene za člane komisije, ki je ponudbena cena ne vključuje. Navedli smo ceno stroška celotne komisije, ki je trenutno v primeru tričlanske izpitne komisije ocenjena v višini 40 EUR bruto po kandidatu, v primeru štiričlanske komisije pa 52 EUR bruto po kandidatu.